All People's Party ta kasance tsohuwar jam’iyyar siyasa a Ghana. An kafa shi ne ta haɗuwa tsakanin Popular Front Party (PFP) wanda Victor Owusu ke jagoranta, United National Convention (UNC) wanda William Ofori Atta ya jagoranta da wasu jam'iyyun a watan Yunin 1981. Ta zama babbar jam'iyyar adawa a Ghana a lokacin Jamhuriya ta Uku har zuwa juyin mulkin da sojoji suka yi a ranar 31 ga Disambar 1981 bayan haka kuma Provisional National Defence Council ta hana dukkan jam'iyyun siyasa. Jam’iyya mai mulki a lokacin ita ce People's National Party a karkashin Shugaba Hilla Limann. Da farko jam’iyyun adawa biyar sun fara shirin kafa APP. Waɗannan su ne PFP, UNC, Action Congress Party (ACP), Social Democratic Front (SDF) da Third Force Party (TFP). Sabuwar jam’iyyar ta zabi Victor Owusu na PFP a matsayin shugabanta sannan Mahama Iddrisu na UNC a matsayin mataimakin shugaba. Obed Asamoah, shi ma na UNC ya zama Babban Sakatare tare da Obeng Manu a matsayin mataimakin sa.